
Ministru kabineta noteikumi Nr. 489
Rīgā 2022. gada 9. augustā (prot. Nr. 39 46. §)
Grozījumi Ministru kabineta 2010. gada 25. maija noteikumos Nr. 473 "Kārtība, kādā tiek noteikti valsts nozīmes pasākumi Aglonas svētvietā, kā arī nodrošināta to norise un finansēšana"
Izdoti saskaņā ar likuma "Par starptautiskas nozīmes svētvietu Aglonā" 7.panta trešo daļu
· Izdarīt Ministru kabineta 2010. gada 25. maija noteikumos Nr. 473 "Kārtība, kādā tiek noteikti valsts nozīmes pasākumi Aglonas svētvietā, kā arī nodrošināta to norise un finansēšana" (Latvijas Vēstnesis, 2010, 85. nr.; 2011, 82. nr.) šādus grozījumus:
· 1. Izteikt 4. punktu šādā redakcijā:
· "4. Lai izstrādātu valsts nozīmes pasākumu nodrošināšanas un drošības plāna (turpmāk – drošības plāns) projektu un izvērtētu baznīcas iesniegto ar valsts nozīmes pasākumiem saistītu svētvietas uzturēšanas izdevumu detalizētu aprēķinu, tiek izveidota rīcības komiteja šādā sastāvā:
· 4.1. Aizsardzības ministrijas pilnvarotais pārstāvis;
· 4.2. Ekonomikas ministrijas pilnvarotais pārstāvis;
· 4.3. Finanšu ministrijas pilnvarotais pārstāvis;
· 4.4. divi Iekšlietu ministrijas pilnvarotie pārstāvji;
· 4.5. Vides aizsardzības un reģionālās attīstības ministrijas pilnvarotais pārstāvis;
· 4.6. Satiksmes ministrijas pilnvarotais pārstāvis;
· 4.7. divi Tieslietu ministrijas pilnvarotie pārstāvji;
· 4.8. divi Veselības ministrijas pilnvarotie pārstāvji;
· 4.9. Latgales plānošanas reģiona attīstības padomes pilnvarotais pārstāvis;
· 4.10. Preiļu novada domes pilnvarotais pārstāvis;
· 4.11. Aglonas pagasta pārvaldes pilnvarotais pārstāvis;
· 4.12. divi baznīcas pilnvarotie pārstāvji;
· 4.13. Zemkopības ministrijas pilnvarotais pārstāvis."
· 2. Papildināt ar 4.1 punktu šādā redakcijā:
· "4.1 Rīcības komitejas personālsastāvu pēc šo noteikumu 4.1.–4.13. apakšpunktā minēto institūciju rakstiska deleģējuma apstiprina tieslietu ministrs."
· 3. Izteikt 10.4. apakšpunktu šādā redakcijā:
· "10.4. Veselības ministrija – neatliekamās medicīniskās palīdzības nodrošināšana, dzeramā ūdens un peldūdens uzraudzība;".
· 4. Izteikt 10.5. apakšpunktu šādā redakcijā:
· "10.5. Zemkopības ministrija – pārtikas uzņēmumu uzraudzība un kontrole;".

